《寒荄》
明代·钦叔阳

出其东门，遥望平原。
离离衰草，漠漠黄昏。
岂必离别，始为销魂。
望王孙兮不归，思公子兮无言。
悲何来兮沉郁，心偶触兮烦冤。
乃有轻雾为之弄晴，薄烟于焉笼月。
雨微集而酿寒，露凝霜而欲结。
终陨落其销尽，暂抽萌而芽茁。
色黯淡其非荣，□□□□□□。
离?绿而先摧，佩荃荪而并折。
望遥天兮碧浅，临江皋兮绿芜。
舜华纵落，根荄半苏。
已焉哉！彼百草兮，宜似余之集枯。
旋掩三径，卒我捋荼。
忾岁序之奄忽，还高卧而遂初。
徐于起视，带经可锄。
理兰畹兮植蕙亩，芼杜若兮羹文芜。
采众美之陆离，表雅志之洁素。
羌金石之不迁，矧芳馨之犹故。
甫结恨于迩室，敢背指于中路。
君弃余兮若遗，余怨君兮如慕。
待还碧于东皇，矢同心于岁暮。

作者简介：钦叔阳，一作钦叔扬，明代万历间文士。字愚公，南直隶苏州府吴县（今属江苏）人，钦拱极之孙。少补县学生，中年改国学，博学于文，尤精史事，熟于典故，万历二十九年（1601），苏州百姓不堪监税、太监搜刮，杀其参随8人，叔阳作《税官谣》13首记之，卒年四十七。